Līgums Nr.

par atbilstības novērtēšanas institūcijas (- ) akreditāciju

Rīgā, datums skatāms laika zīmogā\*

**Valsts aģentūra “Latvijas Nacionālais akreditācijas birojs”**, reģistrācijas numurs: 90011630688, adrese: Brīvības iela 55, Rīga, LV-1010 (turpmāk – IZPILDĪTĀJS), tās direktores Gundegas Jaunbērziņas - Beitikas personā, kura pārstāv IZPILDĪTĀJU saskaņā ar Ministru kabineta 2018. gada 27. februāra noteikumiem Nr.111 “Valsts aģentūras “Latvijas Nacionālais akreditācijas birojs” nolikums”, no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas numurs \_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_ (turpmāk – PASŪTĪTĀJS), tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā**,**  kura pārstāv PASŪTĪTĀJU uz \_\_\_\_\_\_\_\_\_\_\_\_\_\_ pamata, no otras puses,abas kopā sauktas – Puses, bet katra atsevišķi – Puse, apzinoties savas rīcības juridisko nozīmi un sekas, rīkojoties bez maldiem, viltus un spaidiem, noslēdz šādu līgumu (turpmāk – līgums):

1. **LĪGUMA PRIEKŠMETS**
   1. PASŪTĪTĀJS uztic IZPILDĪTĀJAM veiktPASŪTĪTĀJA *[jānorāda atbilstības novērtēšanas institūcijas nosaukums]* akreditācijas procedūras.
   2. Ar šo līgumu uzņemto saistību izpildes nodrošināšanai PASŪTĪTĀJS nosaka šādu kontaktpersonu:

|  |  |
| --- | --- |
| Pasūtītāja kontaktpersona | **\_\_\_\_\_\_\_\_\_\_\_\_\_\_\_\_\_\_** |
| tālrunis | **+371** |
| e-pasts | **\_\_\_\_\_\_\_\_\_\_\_\_\_\_\_\_\_\_\_\_** |

1. **IZPILDĪTĀJA PIENĀKUMI**
   1. Saskaņā ar šo līgumu IZPILDĪTĀJS akreditē PASŪTĪTĀJU atbilstoši aktuālajam standartam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_un izpilda citas līgumā noteiktās darbības.
   2. IZPILDĪTĀJS veic šādas ar akreditāciju saistītās darbības:
      1. PASŪTĪTĀJA iesniegto dokumentu analīze;
      2. PASŪTĪTĀJA novērtēšana un atkārtota novērtēšana;
      3. PASŪTĪTĀJA uzraudzība;
      4. novērtēšana akreditācijas sfēras paplašināšanai vai sašaurināšanai;
      5. līguma 7.1.punktā minēto lēmumu pieņemšanu;
      6. akreditācijas apliecības un tās pielikumu izsniegšana;
      7. informācijas publicēšana par akreditēto PASŪTĪTĀJU Latvijas Republikas tiesību aktos noteiktajā kārtībā;
      8. u.c. normatīvajos aktos paredzētās darbības.
   3. IZPILDĪTĀJS rīkojas saskaņā ar Eiropas Parlamenta un Padomes 2008. gada 9. jūlija Regulu (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93, un normatīvajiem aktiem [par atbilstības novērtēšanu](https://likumi.lv/ta/id/63836-par-atbilstibas-novertesanu), citiem spēkā esošajiem tiesību aktiem, kas jebkurā līguma darbības laikā piemērojami un attiecas uz līgumā noteiktajām darbībām, un standarta LVS EN ISO/IEC 17011 prasībām, ievērojot Latvijas Nacionālās akreditācijas padomes ieteikumus, Eiropas Akreditācijas kooperācijas (turpmāk – EA), citu starptautisko akreditācijas organizāciju, kuru biedrs ir IZPILDĪTĀJS ieteikumus, lēmumus un IZPILDĪTĀJA dokumentus.
   4. IZPILDĪTĀJS veic akreditāciju saskaņā ar PASŪTĪTĀJA pieteikumu.
   5. IZPILDĪTĀJS rakstiski informē PASŪTĪTĀJU par novērtēšanas nosacījumu izmaiņām, nosakot termiņu prasību ieviešanai un, ja nepieciešams, pārejas nosacījumus, kuru izpilde PASŪTĪTĀJAM ir pienākums nodrošināt.
2. **PASŪTĪTĀJA PIENĀKUMI**
   1. PASŪTĪTĀJAM ir pienākums, ievērojot noteiktos termiņus:
      1. nodrošināt, ka PASŪTĪTĀJS pastāvīgi izpilda akreditācijas prasības pieteiktajā vai piešķirtajā akreditācijas sfērā un atbilst IZPILDĪTĀJA dokumentā LATAK D.008 “Akreditācijas procedūras” un citos IZPILDĪTĀJA dokumentos noteiktajiem akreditācijas kritērijiem un prasībām, tai skaitā aktuālā standarta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prasībām;
      2. nodrošināt IZPILDĪTĀJAM novērtēšanai nepieciešamos apstākļus, tai skaitā piekļuvi telpām un citai infrastruktūrai visās atbilstības novērtēšanas pakalpojumu sniegšanas vietās, kā arī pilnībā sadarboties ar IZPILDĪTĀJU, lai pārliecinātos par akreditācijas prasību izpildi;
      3. nodrošināt IZPILDĪTĀJAM pieeju PASŪTĪTĀJA darbībā iesaistītajam personālam, informācijai, dokumentiem, pierakstiem un citiem pierādījumiem, kas ir nepieciešami, lai pārliecinātos par akreditācijas prasību izpildi;
      4. nodrošināt IZPILDĪTĀJAM pieeju tiem dokumentiem, kas ļauj izdarīt secinājumus par PASŪTĪTĀJA neatkarību un neietekmējamību no saistītajām institūcijām;
      5. nodrošināt IZPILDĪTĀJAM iespēju veikt PASŪTĪTĀJA sniegto pakalpojumu novērošanu klātbūtnē, tai skaitā pie PASŪTĪTĀJA klientiem, nodrošinot IZPILDĪTĀJA personālu ar nepieciešamajiem darba aizsardzības līdzekļiem. Šim nolūkam PASŪTĪTĀJS uztur spēkā juridiski saistošas vienošanās ar saviem klientiem, kas klientiem pēc pieprasījuma paredz nodrošināt pieeju IZPILDĪTĀJA novērtēšanas grupām, lai novērtētu PASŪTĪTĀJA sniegumu, veicot atbilstības novērtēšanas darbības klienta objektā;
      6. nodrošināt, ka tā darbā tiek ieviestas visas izmaiņas, kas saistītas ar (vai izriet no) izmaiņām akreditācijas kritērijos, EA ieteikumos un IZPILDĪTĀJA dokumentos. Šajā punktā minētais pienākums PASŪTĪTĀJAM jāizpilda ne vēlāk kā katrreizējā IZPILDĪTĀJA paziņojumā par akreditācijas kritēriju, EA ieteikumu un IZPILDĪTĀJA dokumentu izmaiņām norādītajā termiņā;
      7. sniegt palīdzību IZPILDĪTĀJA saņemto ar akreditāciju saistītu sūdzību par PASŪTĪTĀJU izmeklēšanā un risināšanā;
      8. nodrošināt, ka PASŪTĪTĀJA sertifikāts, ziņojums vai pārskats, kā arī tā daļa netiktu lietoti līgumā un normatīvajos aktos neparedzētā veidā;
      9. veikt maksājumus IZPILDĪTĀJAM līgumā un vienošanās protokolā noteiktajā apmērā un termiņā;
      10. nekavējoties pārtraukt lietot visas atsauces uz akreditāciju, ja PASŪTĪTĀJA akreditācija jebkura iemesla dēļ tiek apturēta vai atcelta. PASŪTĪTĀJA akreditācijas atcelšanas gadījumā PASŪTĪTĀJAM ir pienākums atgriezt IZPILDĪTĀJAM akreditācijas apliecības oriģinālu un dublikātus, ja tādi tikuši izsniegti papīra formā;
      11. iepazīties un ievērot IZPILDĪTĀJA tīmekļa vietnē www.latak.gov.lv pieejamo piemērojamo dokumentu prasības, tai skaitā, bet ne tikai, dokumenta LATAK D.008 “Akreditācijas procedūras”, dokumenta LATAK D.011 “Noteikumi par nacionālās akreditācijas zīmes, atsauces uz akreditāciju un EA MLA lietošanu” un akreditāciju shēmu prasības.
      12. katrā attiecīgā IZPILDĪTĀJA rakstveida pieprasījumā norādītajā termiņā piedalīties prasmes pārbaudēs, kā arī norādītajos termiņos pēc katras prasmju pārbaudes informēt IZPILDĪTĀJU par prasmes pārbaužu rezultātiem;
      13. izpildīt visas aktuālajā standartā LVS EN ISO/IEC 17011 norādītās akreditācijas līgumā iekļaujamās prasības atbilstības novērtēšanas iestādei.
   2. PASŪTĪTĀJS ir tiesīgs atsaukties uz akreditāciju tikai tajā sfērā, kurā PASŪTĪTĀJS ir akreditēts.
   3. PASŪTĪTĀJS nav tiesīgs izmantot akreditāciju tādā veidā, kas var tieši vai netieši kaitēt IZPILDĪTĀJA reputācijai.
   4. PASŪTĪTĀJAM nekavējoties, bet ne vēlāk kā 10 (desmit) darba dienu laikā, ir rakstiski jāziņo IZPILDĪTĀJAM par jebkurām būtiskām izmaiņām, kas skar PASŪTĪTĀJA akreditācijas statusu vai darbību:
      1. tiesiskajā statusā vai īpašumtiesībās;
      2. organizatoriskajā struktūrā, augstākās pārvaldības līmenī, vadošajā personālā un būtiskajā tehniskajā personālā, ja mainās lēmuma pieņemšanas, dokumentu parakstīšanas tiesības;
      3. resursos, tai skaitā personālā, telpās un atrašanās vietā;
      4. akreditācijas sfērā un/vai darbības jomā un citos gadījumos, kas var ietekmēt PASŪTĪTĀJA spējas izpildīt akreditācijas prasības.
3. **IZPILDES TERMIŅI**
   1. Puses apņemas veikt visu nepieciešamo, lai akreditācijas procedūras tiktu veiktas līgumā noteiktajos termiņos.
   2. IZPILDĪTĀJS pēc sākotnējā līguma noslēgšanas un vienošanās protokola parakstīšanas veic PASŪTĪTĀJA novērtēšanu un pieņem akreditācijas lēmumu **6 mēnešu** laikā, neskaitot laiku, kurā PASŪTĪTĀJS novērš atklātās neatbilstības.
   3. PASŪTĪTĀJS dara visu iespējamo, lai IZPILDĪTĀJA noteiktajā termiņā novērstu neatbilstības un iesniegtu IZPILDĪTĀJAM apliecinājumus par neatbilstību novēršanu.
   4. Ja PASŪTĪTĀJS jebkādu iemeslu dēļ nav novērsis neatbilstības līguma 4.3.punktā minētajā termiņā, IZPILDĪTĀJS ir tiesīgs - nekavējoties pieņemt vienu no šādiem lēmumiem: nepiešķirt akreditāciju, apturēt akreditāciju, atcelt akreditāciju vai sašaurināt akreditācijas sfēru. PASŪTĪTĀJAM un IZPILDĪTĀJAM vienojoties, Puses paraksta jaunu vienošanās protokolu pie šī līguma, lai turpinātu vai atkārtoti uzsāktu novērtēšanas procedūru.
   5. Pēc IZPILDĪTĀJA katrreizējas norādes, PASŪTĪTĀJS iesniedz IZPILDĪTĀJAM elektroniski un nepieciešamības gadījumā arī papīra formātā visu PASŪTĪTĀJA uzraudzībai nepieciešamo informāciju un paraksta katrreizēju vienošanās protokolu par uzraudzības vizīti IZPILDĪTĀJA noteiktajos termiņos. Uzraudzības vizītes tiek plānotas ne retāk kā reizi 12 (divpadsmit) mēnešos.
   6. PASŪTĪTĀJS dara visu iespējamo, lai sākotnēji vai atkārtoti piešķirtās akreditācijas termiņa beigās tas nezaudētu akreditāciju. Šim nolūkam PASŪTĪTĀJS nodrošina pieteikuma un visas atkārtotai akreditācijai nepieciešamās dokumentācijas iesniegšanu IZPILDĪTĀJAM elektroniski un nepieciešamības gadījumā arī papīra formātā vismaz 4 (četrus) mēnešus pirms PASŪTĪTĀJA akreditācijas termiņa beigām, nodrošina IZPILDĪTĀJAM iespēju savlaicīgi, ne mazāk kā 10 (desmit) nedēļas pirms akreditācijas termiņa beigām veikt PASŪTĪTĀJA novērtēšanu atkārtotas akreditācijas, paplašinātas un/vai sašaurinātas akreditācijas sfēras vajadzībām. Puses katru reizi paraksta vienošanās protokolu par PASŪTĪTĀJA atkārtotu akreditāciju.
   7. IZPILDĪTĀJS ir tiesīgs veikt ārpuskārtas uzraudzības vizīti pie PASŪTĪTĀJA (turpmāk – ārpuskārtas vizīte), ja:
      1. IZPILDĪTĀJA rīcībā ir informācija par neatbilstībām PASŪTĪTĀJA darbībā. Šādā gadījumā vizīte ar PASŪTĪTĀJU nav iepriekš jāsaskaņo un IZPILDĪTĀJS atbilstoši nepieciešamībai var pieaicināt tirgus uzraudzības iestādes pārstāvi;
      2. PASŪTĪTĀJS izteicis lūgumu veikt izmaiņas tās akreditācijas sfērā;
      3. PASŪTĪTĀJS informējis par izmaiņām tā darbībā, kas var ietekmēt tā atbilstību akreditācijas prasībām;
      4. PASŪTĪTĀJS informējis IZPILDĪTĀJU par izmaiņām tā akreditācijas sfērā iekļautajās metodēs vai procedūrās;
      5. nepieciešams apmeklēt PASŪTĪTĀJU, lai pārliecinātos par tā atbilstību normatīvajos aktos noteiktajām akreditācijas prasībām, kā arī normatīvajos aktos paredzētajos citos gadījumos.
4. **DARBA PLĀNOŠANA**
   1. IZPILDĪTĀJS nodrošina atbilstošas kvalifikācijas un pieredzes vērtētājus un ekspertus tādā skaitā, kāds IZPILDĪTĀJA ieskatā nepieciešams maksimāli efektīvai PASŪTĪTĀJA novērtēšanai.
   2. IZPILDĪTĀJS pilnvaro izvēlētos vērtētājus un ekspertus, ieceļ vadošo vērtētāju, kā arī nodod PASŪTĪTĀJA akreditācijai nepieciešamos, PASŪTĪTĀJA iesniegtos dokumentus.
   3. IZPILDĪTĀJS ne vēlāk kā 7 (septiņas) darba dienas pirms sākotnējās, atkārtotās novērtēšanas vai uzraudzības vizītes, izņemot līguma 4.7.apakšpunktā minētajā gadījumā, informē PASŪTĪTĀJU par līguma 5.1.un 5.2.punktā minētās novērtēšanas grupas (turpmāk – Grupa) sastāvu.
   4. PASŪTĪTĀJS ir tiesīgs 3 (trīs) darba dienu laikā pēc līguma 5.3.punktā minētās informācijas saņemšanas izteikt noraidījumu Grupā ietilpstošajam vērtētājam vai ekspertam, iesniedzot IZPILDĪTĀJAM pamatotu iesniegumu, norādot katra noraidītā eksperta vai vērtētāja noraidījuma iemeslus.
   5. IZPILDĪTĀJS izvērtē līguma 5.4.punkta kārtībā PASŪTĪTĀJA sniegto informāciju un, ja nepieciešams, apstiprina citus ekspertus vai vērtētājus.
   6. Līguma 4.7.2., 4.7.3., 4.7.4. un 4.7.5.apakšpunktā minētajā gadījumā IZPILDĪTĀJS īslaicīgi pirms vizītes, bet ne vēlāk kā 1 (vienu) dienu iepriekš, informē PASŪTĪTĀJU par ārpuskārtas vizītes laiku un Grupas sastāvu.
   7. Ja pēc PASŪTĪTĀJA iniciatīvas sākotnējā, atkārtotā vai uzraudzības vizīte tiek atcelta mazāk nekā 3 (trīs) darba dienas pirms plānotā datuma, bet līdz PASŪTĪTĀJA paziņojuma saņemšanai par vizītes atcelšanu IZPILDĪTĀJAM ir radušies izdevumi saistībā ar plānotās vizītes sagatavošanu (piemēram, viesnīcu rezervācija, transporta biļešu iegāde un tamlīdzīgi), PASŪTĪTĀJS pilnā apmērā apmaksā šos izdevumus, balstoties uz IZPILDĪTĀJA izsniegtu rēķinu. IZPILDĪTĀJS sagatavo rēķinu, pievienojot tam izdevumus apliecinošu dokumentu kopijas, ne vēlāk kā 10 (desmit) darba dienu laikā pēc PASŪTĪTĀJA paziņojuma par vizītes atcelšanu. Šajā punktā minēto izmaksu segšana ir saistošs PASŪTĪTĀJA pienākums bez ikreizēja vienošanās protokola parakstīšanas. PASŪTĪTĀJS apmaksā šajā punktā minēto IZPILDĪTĀJA rēķinu 10 (desmit) darba dienu laikā no rēķina izrakstīšanas dienas.
5. **AKREDITĀCIJA**
   1. IZPILDĪTĀJS akreditē PASŪTĪTĀJU, ieskaitot sākotnējo un atkāroto akreditāciju, uzraudzību un novērtēšanu akreditācijas sfēras paplašināšanai vai sašaurināšanai (turpmāk - akreditācija) atbilstoši novērtēšanas plānam, kurš ietver datumus, atrašanās vietas, Grupu, izskatāmos jautājumus un jebkuru citu informāciju, ko Puses atzinušas par nepieciešamu, atbilstoši dokumentā LATAK D.008 “Akreditācijas procedūras” noteiktajai kārtībai.
   2. Akreditācija ietver:
      1. informācijas pieprasīšanu no PASŪTĪTĀJA par jautājumiem, kas saistīti ar PASŪTĪTĀJA akreditāciju;
      2. PASŪTĪTĀJA dokumentu un pierakstu, ieskaitot kvalitātes rokasgrāmatu un tās aktualizētās versijas, pieprasīšanu no PASŪTĪTĀJA (papīra formātā vai elektroniski);
      3. PASŪTĪTĀJA pārvaldības sistēmas un tehniskās kompetences novērtēšanu;
      4. vizīti pie PASŪTĪTĀJA, ieskaitot prasmes pārbaudes, darba izpildes un praktiskās darbības novērošanu;
      5. ārpuskārtas vizītes;
      6. informācijas analīzi un pārskata sagatavošanu.
   3. Novērtēšanas vizīte sastāv no:
      1. atklāšanas sapulces;
      2. PASŪTĪTĀJA dokumentu un pierakstu analīzes;
      3. intervijām ar visa līmeņa PASŪTĪTĀJA atbildīgajiem darbiniekiem;
      4. PASŪTĪTĀJA praktiskās darbības novērošanas klātienē;
      5. noslēguma apspriedes.
   4. Lai novērtētu PASŪTĪTĀJA ārvalstīs veiktās atbilstības novērtēšanas darbības, IZPILDĪTĀJS ir tiesīgs bez iepriekšējas PASŪTĪTĀJA informēšanas un apstiprinājuma saņemšanas, izmantot attiecīgās ārvalsts akreditācijas iestādi, ja attiecīgā ārvalsts akreditācijas iestāde ir EA MLA parakstītāja un nodrošina attiecīgo atbilstības novērtēšanas darbību akreditāciju. Tāpat arī IZPILDĪTĀJS ar attiecīgo ārvalsts akreditācijas iestādi ir tiesīgs apmainīties ar informāciju par PASŪTĪTĀJU, tai skaitā arī gadījumā, ja attiecīgā ārvalsts akreditācijas iestāde nav veikusi PASŪTĪTĀJA novērtēšanu.
6. **Akreditācijas lēmumi**
   1. IZPILDĪTĀJS pieņem lēmumu, pamatojoties uz novērtēšanas rezultātiem, citas būtiskas informācijas analīzi un saistošajos tiesību aktos noteiktajiem kritērijiem. Pamatojoties uz akreditācijas komisijas sēdē veikto dokumentācijas analīzi, sniegto rekomendāciju un citu būtisko informāciju, IZPILDĪTĀJS pieņem šādus lēmumus:
      1. piešķirt akreditāciju;
      2. nepiešķirt akreditāciju;
      3. saglabāt akreditāciju;
      4. paplašināt akreditācijas sfēru;
      5. sašaurināt akreditācijas sfēru;
      6. apturēt akreditāciju;
      7. atcelt akreditāciju.
   2. IZPILDĪTĀJS 7 (septiņu) darba dienu laikā elektroniski un/vai papīra formātā nosūta PASŪTĪTĀJAM informāciju par pieņemto lēmumu. Viena mēneša laikā IZPILDĪTĀJS sagatavo un izsniedz PASŪTĪTĀJAM akreditācijas apliecību un pielikumu.
7. **Informācijas pieejamība**
   1. Jebkura atsauce līgumā uz elektronisku informācijas iesniegšanu, izsniegšanu vai pieejamību nozīmē Pušu savstarpēju vienošanos, ka informācija var tikt nosūtīta uz elektroniskā pasta adresēm, iesniegta lejupielādēšanai kompaktdiskā vai zibatmiņā, padarīta pieejama lejuplādēšanai jebkāda formāta virtuālā datu istabā, darot PASŪTĪTĀJAM zināmas pieejas paroles un datu istabas pieejamības termiņu, kā arī uzņemoties pilnu atbildību par virtuālajā datu istabā izvietotās informācijas drošību; kā arī, iepriekš saskaņojot ar IZPILDĪTĀJU, izmantojot jebkuru citu elektroniskas saziņas līdzekli, ja tāds līguma darbības laikā abām pusēm ir pieejams.
   2. Gadījumā, ja līguma darbības laikā mainās kontaktinformācija, attiecīgajai Pusei ir pienākums 5 (piecu) darba dienu laikā informēt otru Pusi par jauno kontaktinformāciju.
   3. Aktuālās IZPILDĪTĀJA dokumentu redakcijas ir pieejamas IZPILDĪTĀJA tīmekļa vietnē [www.latak.gov.lv](http://www.latak.gov.lv). EA dokumenti ir pieejami tīmekļa vietnē [www.european-accreditation.org](http://www.european-accreditation.org).
8. **MAKSĀJUMI**
   1. Par šajā līgumā minētajiem IZPILDĪTĀJA pakalpojumiem, neatkarīgi no akreditācijas rezultātiem un IZPILDĪTĀJA pieņemtajiem akreditācijas lēmumiem, kā arī par akreditācijas statusa uzturēšanu, PASŪTĪTĀJS maksā IZPILDĪTĀJAM Ministru kabineta noteikumos “Valsts aģentūras “Latvijas Nacionālais akreditācijas birojs” maksas pakalpojumu cenrādis” noteikto maksu.
   2. Pirms katras novērtēšanas vizītes IZPILDĪTĀJS un PASŪTĪTĀJS paraksta vienošanās protokolu, kurā norāda plānoto novērtēšanas apjomu un izmaksas.
   3. Vienošanās protokolā noteiktos maksājumus PASŪTĪTĀJS pārskaita uz IZPILDĪTĀJA izstādītājos rēķinos uzrādītajiem bankas kontiem 15 (piecpadsmit) dienu laikā pēc rēķina izrakstīšanas, izņemot, ja vienošanās protokolā ir norādīts cits samaksas termiņš.
   4. Gadījumā, ja Pasūtītājs nav apmaksājis jebkuru IZPILDĪTĀJA rēķinu 3 (trīs) mēnešu laikā no līgumā vai vienošanās protokolā noteiktā termiņa beigām, IZPILDĪTĀJS ir tiesīgs nekavējoties pieņemt lēmumu par akreditācijas atcelšanu un IZPILDĪTĀJS ir tiesīgs vienpusēji atkāpties no Līguma.
9. **KONFIDENCIALITĀTE**
   1. Puses apņemas ievērot pilnīgu konfidencialitāti attiecībā uz jautājumiem, kas saistīti ar šī līguma darbību, ieskaitot apņemšanos bez iepriekšējas pušu savstarpējas vienošanās nenodot nevienai trešajai personai nevienu dokumentu un jebkādu citu informāciju, ja vien Latvijas Republikas normatīvajos aktos nav noteikts citādi.
10. **NEPĀRVARAMAS VARAS APSTĀKĻI**
    1. Puses ir atbrīvotas no atbildības par savu saistību pilnīgu vai daļēju neizpildi, vai termiņa neievērošanu nepārvaramas varas apstākļu dēļ, kas bez izņēmuma ietver, bet neaprobežojas ar karu, karam pielīdzināmiem apstākļiem, streiku, ugunsgrēku vai plūdiem. Nepārvaramas varas apstākļu iestāšanās gadījumā pušu saistību izpildes termiņš uzskatāms par pagarinātu uz laiku, kurā šie apstākļi ir spēkā. Ja nepārvaramas varas apstākļi turpinās ilgāk par trim mēnešiem, katrai no pusēm ir tiesības pēc saviem ieskatiem vienpusēji atkāpties no līguma, nevēršoties tiesā, 10 (desmit) dienas iepriekš rakstiski paziņojot par to otrai pusei. Šajā gadījumā neviena no pusēm nav tiesīga prasīt no otras puses nekādu zaudējumu kompensāciju.
    2. Puse nekavējoties, bet ne vēlāk kā 14 (četrpadsmit) dienu laikā pēc nepārvaramas varas apstākļu iestāšanās, nosūta otrai pusei rakstisku apliecinājumu par nepārvaramas varas apstākļu iestāšanos.
11. **LĪGUMA IZMAIŅAS**
    1. Līgums ietver sevī pilnīgu pušu vienošanos par Līguma priekšmetu un aizstāj visas iepriekšējās Pušu mutiskās un rakstiskās vienošanās.
    2. Grozījumi vai papildinājumi Līgumā var tikt izdarīti pēc abpusējas rakstiskas vienošanās ar abu Pušu atbildīgo personu vai to pilnvaroto personu parakstu.
    3. Līguma labojumi, grozījumi, papildinājumi, vienošanās protokoli un citi pielikumi ir spēkā, ja tie ir noformēti rakstiski un tos parakstījušas abas Puses, un tie ir neatņemama līguma sastāvdaļa.
12. **LĪGUMA STĀŠANĀS SPĒKĀ UN IZBEIGŠANA**
    1. Līgums stājas spēkā ar dienu, kad to parakstījušas Puses un ir spēkā uz nenoteiktu laiku.
    2. IZPILDĪTĀJAM ir tiesības vienpusēji atkāpties no līguma, rakstiski paziņojot par to PASŪTĪTĀJAM vismaz 7 (septiņas) dienas iepriekš, ja:
       1. IZPILDĪTĀJS ir pieņēmis lēmumu nepiešķirt akreditāciju;
       2. IZPILDĪTĀJS ir pieņēmis lēmumu atcelt akreditāciju;
       3. PASŪTĪTĀJAM ir piemērots tiesiskās aizsardzības process, ārpustiesas tiesiskās aizsardzības process, pasludināta maksātnespēja vai bankrots, vai tā ir likvidēta;
       4. PASŪTĪTĀJS pilnībā vai daļēji kavē jebkuru no līgumā noteiktajām maksām ilgāk par 3 (trīs) mēnešiem;
       5. PASŪTĪTĀJS nepilda jebkuru ar līgumu uzņemtu saistību un pienākumu.
    3. PASŪTĪTĀJS ir tiesīgs pēc saviem ieskatiem vienpusēji atkāpties no līguma, paziņojot par to IZPILDĪTĀJAM vismaz 30 (trīsdesmit) dienas iepriekš, ja PASŪTĪTĀJAM nav spēkā esoša akreditācija.
    4. Puses ir tiesīgas jebkurā brīdī rakstiski vienoties par līguma izbeigšanu.
    5. Līguma darbības izbeigšanas gadījumā PASŪTĪTĀJS apmaksā IZPILDĪTĀJA sniegtos pakalpojumus atbilstoši līgumā un vienošanās protokolos noteiktajam.
    6. Līguma darbības izbeigšana neatbrīvo PASŪTĪTĀJU no pilnīgas līgumā noteikto saistību izpildes.
13. **STRĪDU ATRISINĀŠANAS KĀRTĪBA**
    1. Visi ar līgumu saistītie strīdi risināmi IZPILDĪTĀJA un PASŪTĪTĀJA pārrunu ceļā. Ja 30 (trīsdesmit) dienu laikā nav iespējams panākt vienošanos pārrunu ceļā, tad strīdu pēc jebkuras puses pieteikuma izskata Latvijas Republikas normatīvajos aktos noteiktajā kārtībā. Līgums ir pakļauts un iztulkojams saskaņā ar Latvijas Republikas normatīvajiem aktiem.
14. **CITI JAUTĀJUMI**
    1. Līgums sagatavots latviešu valodā uz 6 (sešām) lapām un tiek parakstīts ar drošu elektronisko parakstu. Abpusēji parakstīts Līgums glabājas gan pie IZPILDĪTĀJA, gan pie PASŪTĪTĀJA.
15. **PUŠU REKVIZĪTI**

|  |  |
| --- | --- |
| **IZPILDĪTĀJS:** | **PASŪTĪTĀJS:** |
| **V/A „** **Latvijas Nacionālais akreditācijas birojs”**  Reģ. Nr. 90011630688  Brīvības iela 55, Rīga, LV-1010  Valsts kase  Bankas kods TRELLV22  Konta Nr. LV18TREL912069200200B |
| Direktore  (\*personiskais paraksts)  Gundega Jaunbērziņa-Beitika |